Syötävä metsäpuutarha-kurssi Tampereella
2023-05-12 10:00 - 15:00, 2023-05-13 10:00 - 15:00 UTC | Tampere
Jatkamme keväällä '23 syötävän metsäpuutarhan perustamista Tampereelle, Ahlmanin kartanon ja puutarhaoppilaitoksen yhteyteen (AhlmanEdu).

Järjestämme 12-13.5.23 aiheeseen teoriassa ja käytännössä pureutuvan kurssin, jolla kurssilaiset pääsevät jatkamaan puu- ja ruohovartisten istuttamista sekä tekemään vuodenaikaan sopivia hoitotoimia.

Kurssipaikka on erittäin mielenkiintoinen vanha kartanomiljöö, jota kehitetään ekologisen puutarhan- ja tilanhoidon huippuosaamisyksiköksi. Ahlmanin tiluksia kehitetään mm. kokonaisvaltaisen tilanpidon (Holistic management), maaperän ravintoverkon (Soil food web) ja syötävän metsäpuutarhan tekniikoita käyttäen kohti uudenlaista kukoistusta.

Kurssilla opitaan myös teorian tasolla millainen on syötävä metsäpuutarha ja miten sellainen suunnitellaan paikallisia olosuhteita havainnoiden. Käymme läpi metsäpuutarhan periaatteita kuten kerroksellisuutta, lajirikkautta, kasvien eri toimintoja sekä erilaisia satoja, joita puutarha voi antaa. Teemme kurssilla myös inspiroivia suunnitteluharjoituksia, jotka auttavat oman puutarhan perustamisessa.

Kurssi sopii kaikille kasveista, omavaraisuudesta tai ekologisesta puutarhanhoidosta kiinnostuneille.

Kouluttajana toimii Joel Rosenberg (syötävämetsäpuutarha.fi)

Kurssimaksu 170 € sisältää lounaan ja kahvit.

Lisätiedot ja ilmoittautumiset:

https://ahlmanedu.fi/kauppa/lyhytkurssit/syotava-metsapuutarha-kevat-20… (https://ahlmanedu.fi/kauppa/lyhytkurssit/syotava-metsapuutarha-kevat-2023/)

https://www.facebook.com/events/893157218551955/
